<classify> Kauli hiyo imetolewa na Waziri wa Nchi, Ofisi ya Rais na Mwenyekiti wa Baraza la Mapinduzi, Dk Mwinyihaji Makame Mwadini wakati akizungumza na ujumbe wa wawekezaji 25 kutoka Uholanzi ukiongozwa na Waziri wa Biashara wa Nje, Lilliane Ploumen.Dk Makame alisema Zanzibar imefungua milango kwa wawekezaji mbalimbali nchini kuwekeza huku mazingira ya uwekezaji yakiimarishwa. Aidha alisema sheria za uwekezaji nazo zimeimarishwa kwa ajili ya kuondoa urasimu na kuwavutia wawekezaji.Mapema Waziri wa Biashara za Nje kutoka Uholanzi, Lilliane Ploumen alisema wamefurahishwa na mazingira ya uwekezaji yaliyopo Zanzibar pamoja na amani na utulivu inayotokana na serikali ya umoja wa kitaifa.Alisema njia pekee ya kuwavutia wawekezaji nchini ni kuweka mazingira ya uwazi na taratibu zinazofahamika ambazo zitarahisisha wawekezaji kuwekeza.Tumefurahishwa na mazingira ya amani na utulivu yaliyopo Zanzibar ambayo yametoa nafasi nzuri kwa wawekezaji kuwekeza katika maeneo mbalimbali, alisema.Jumla ya wawekezaji 25 kutoka Uholanzi wapo nchini kufuatia mwaliko wa Rais wa Zanzibar, Dk Ali Mohamed Shein katika ziara aliyoifanya nchini Uholanzi Agosti mwaka jana.  <topic>: UCHUMI 